钦定古今图书集成/方舆汇编/职方典/第1397卷 > 《答守道留兵防守议》王守仁
## 钦定古今图书集成/方舆汇编/职方典/第1397卷 > 《答守道留兵防守议》王守仁

“始观论议，似亦区画经久之谋；徐考成功，终亦支吾
目前之计。盖用兵之法，伐谋为先；处蛮之道，攻心为
上。”今各猺征剿之后，有司即宜诚心抚恤，以安其心。
若不服其心，而徒欲久留湖兵、多调狼卒，凭借兵力，
以威劫把持，谓为可久之计，则亦末矣！殊不知远来
客兵，怨愤不肯为用，一也；供馈之需，稍不满意，求索
“訾詈，将无抵极，二也。僦居民间，骚扰浊乱，忽生仇隙，
三也。困顿日久，资财耗竭，适以自敝，四也。欲借此以
卫民而反为民增一苦；欲借此以防贼而反为吾招
一寇，其可行乎？合行知府程云鹏，公同指挥周荫宗
及各县知县等官，亲至已破贼巢各邻近良善村寨，
以次加厚抚恤，给以告示，犒以鱼盐”，待以诚信，敷以
德恩，谕以“朝廷所以诛剿各贼者，为其稔恶不悛。若
尔等良善守分村寨，我官府何尝轻动尔等一草一
木？尔等各宜益坚向善之心，毋为彼所煽惑摇动，从
而为之推选，众所信服，立为蛮长，以连属之。若各贼
果能改恶迁善，实心向化，今日来投，今日即待以良
善，决不追既往之恶。”尔等即可以此意传告开谕之。
我官府亦就实心招安。其来者量给盐米，为之经纪
生理。亦就为之选立蛮长，使有统率，毋令涣散。一面
清查侵占田土，开立里甲，以息日后之争。禁约良民，
毋使乘机报复，以激其变。如农夫之植嘉禾以去稂

则向善者益众。此抚柔之道，而非专有恃于甲兵者
也。至于本院近行《十家牌谕》，诚亦弭盗安民之良法，
而今之有司概以虚文抵塞，莫肯实心推求举行。诚
使此法一行，则不待调发而处处皆兵，不待屯聚而
家家皆兵，不待蓄养而人人皆兵，无馈运“之劳而粮
饷足，无关隘之设而守御固，习之愈久而法愈精，行
之弥广而功弥大。”其视前项区处摘调之兵，有虚名
而无实用，可张皇于暂时而不可施行于永久者，劳
逸烦简，相去远矣。